
 న్యూఢిల్లీ, జనవరి 8: దాడుల నుంచి హీరోయిన్నో, స్నేహితుడినో రక్షించడం.. ఆ క్రమంలో దుండగులతో ఫైట్లు చేయడం.. ఇలా తెరమీద హీరో చేసే రకరకాల ఫీట్లు మనకు తెలిసినవే! ఇవే సాహసాలు ఓ నటుడు నిజ జీవితంలోనూ చేస్తే.. సిసలైన హీరోనే అనిపించుకుంటాడు అవునా? ఇటీవల కన్నుమూసిన విలక్షణ నటుడు ఓంపురి తన ప్రాణస్నేహితుడు నసీరుద్దీన్ షాను ఓ ప్రాణాంతక దాడి నుంచి రక్షించేందుకు ఈ తరహా ఫీట్ చేశారట. ఈ విషయాన్ని నసీరుద్దీన్ తన ఆత్మకథ ‘అండ్ దెన్ వన్ డే’ పుస్తకంలో ప్రస్తావించారు. తనతో స్నేహం చెడిన ఓ వ్యక్తి తనపై దాడిచేస్తే, ఓంపురి జంప్ చేసి మరీ అతణ్ని అడ్డుకున్నారని.. రక్తమోడుతున్న తనను పోలీసు వాహనంలోనే ఆస్పత్రికి తీసుకెళ్లారని తన ఆత్మకథలో రాసుకున్నారు. 1977లో ‘భూమిక’ అనే సినిమా చిత్రీకరణ జరుగుతున్న రోజుల్లో ముంబైలో డిన్నర్ కోసం హోటల్కు వెళ్లినప్పుడు ఈ ఘటన జరిగిందట. ఆ హోటల్లో ఓంపురి, నసీర్ ఓ టైబుల్ దగ్గర కూర్చుకున్నప్పుడు జస్పాల్ అనే వ్యక్తి వచ్చి వారి వెనుకే కూర్చుకున్నాడట. ‘‘ఆ రోజు నాకు బాగా గుర్తు. ఓంపురి, నేను ఇద్దరం తింటూ మాట్లాడుకుంటుండగా.. నా వీపు మధ్యలో ఎవరో చరిచినట్లుగా అనిపించింది. నేను లేచేంతలోనే ఓం బిగ్గరగా అరుస్తూ నా వెనుక వైపు వచ్చేశాడు. వెనక్కి తిరిగి చూస్తే.. జస్పాల్ చేతిలో చిన్నపాటి చాకు నుంచి బొట్లు బొట్లుగా రక్తం కారుతోంది. జస్పాల్ మరోసారి దాడిచేసేలోపే ఓం సహా అక్కడే ఉన్న మరో ఇద్దరు కలిసి అతడిని ఒడిసిపట్టుకున్నారు. అప్పటికే రక్తంతో నా వెనుక వెపు చొక్కా అంతా తడిపోయింది. గాయం తాలుకు బాధ అధికమవుతోంది. ఆస్పత్రికి తీసుకెళ్లేందుకు ఓం చేసిన ప్రయత్నాన్ని హోటల్ మేనేజర్ అడ్డుకున్నారు. పోలీసులు వచ్చేదాకా తరలించవద్దంటూ వాదులాడాడు. పోలీసు వాహనం వచ్చీరాగానే ఓం హుటాహుటిన నన్ను దానిలో ఎక్కించి తాను లోపలికి దూకేశాడు. ఓం ఈ తీరును పోలీసులు ఆక్షేపించారు. తర్వాత అదే వాహనంలోనే జుహూలోని ఓ ఆస్పత్రికి తీసుకెళ్లారు. ఆ రోజు ఓంపురి తోడుగా ఉండటం వల్లే నా ప్రాణాలు నిలిచాయి’’ అని నసీర్ పుస్తకంలో రాశాడు.

 newdhilly, janavari 8: daadula nunchi heroinno, snehitudino rakshinchadam.. aa kramamlo dundagulato faitlu cheyadam.. ilaa terameeda heero chese rakarakaala feetlu manaku telisinave! ive saahasaalu oo natudu nija jeevitamloonuu cheste.. sisalaina herone anipinchukuntaadu avuna? iteevala kannumuusina vilakshana natudu ompuri tana praanasnehitudu naseeruddin shanu oo praanaantaka daadi nunchi rakshinchenduku ee taraha feat chesarata. ee vishayaanni naseeruddin tana aatmakatha ‘and den van dee’ pustakamlo prastaavinchaaru. tanatho sneham chedina oo vyakti tanapai daadichesthe, ompuri jump chesi mari atanni addukunnarani.. raktamodutunna tananu polisu vaahanamlone aaspatriki teesukellaarani tana aatmakathalo raasukunnaaru. 1977loo ‘bhoomika’ ane sinima chitreekarana jarugutunna rojullo mumbailo dinner kosam hotalku vellinappudu ee ghatana jarigindata. aa hotallo ompuri, naseer oo tible daggara koorchukunnappudu jaspal ane vyakti vachi vaari venuke koorchukunnadata. ‘‘aa roju naaku baga gurtu. ompuri, nenu iddaram tintuu matladukuntundaga.. naa veepu madhyalo evaro charichinatlugaa anipinchindi. nenu lechentalone om biggaragaa arustuu naa venuka vaipu vachesadu. venakki tirigi chuste.. jaspal chetilo chinnapati chaaku nunchi botlu botlugaa raktam kaarutondi. jaspal marosari dadicheselope om sahaa akkade unna maro iddaru kalisi atadini odisipattukunnaru. appatike raktamtho naa venuka vepu chokka antaa tadipoyindi. gaayam taaluku baadha adhikamavutondi. aaspatriki teesukellenduku om chesina prayatnaanni hotal manager addukunnaru. poliisulu vachedaka taralinchavaddantuu vaadulaadaadu. polisu vaahanam vachiiraagaane om hutaahutina nannu daanilo ekkinchi taanu lopaliki dookesadu. om ee teerunu poliisulu aakshepinchaaru. tarvaata adhe vaahanamlone juhuloni oo aaspatriki teesukellaaru. aa roju ompuri thodugaa undatam valle naa praanaalu nilichaayi’’ ani naseer pustakamlo raasaadu.